钦定古今图书集成/历象汇编/庶征典/第014卷 > 《赐刘基书》明·太祖
## 钦定古今图书集成/历象汇编/庶征典/第014卷 > 《赐刘基书》明·太祖

皇帝手书付诚意伯刘基：“近西蜀悉平，称名者悉俘
于京师。我之疆宇，比之中国，前王所统之地不少也，
奈何元以宽而失。朕收平中国，非猛不可。然歹人恶
严法，喜宽容，谤骂国家，扇惑是非，莫能治。即今天象
叠见，且天鸣巳及八载，日中黑子又见三年。今秋天
鸣震动，日中黑子或二或三，或一，日日有之，更不知
灾祸自何年月日至卿山中，或有深知历数者，知休
咎者，与之共论封来。前者舍人捧表至京，忙忘问卿
安否。今差克期往卿住所，为天象事。卿年高，家处万
峰之中，必有真乐。使者往而回，勿赉以物，荼饭发还。”
洪武四年八月十三日午时书。